Comencen els actes contra la violència masclista a Sagunt
15 de novembre 2016

![Imagen 1](/media/odagrqsg/85-cartel-cuentos-del-reves.jpg)

La delegació d'Igualtat presenta diversos actes aquesta setmana en commemoració al 25 de novembre, Dia Internacional Contra la Violència de Gènere.  
  
El dijous 17 de novembre a les 18.30h en el Centre Cultural Mario Monreal, l'associació de dones “Salut per a la Tardor” ens convida a “Un mar de carcajadas”, una divertida comèdia sobre el paradís terrenal. Es tracta d'un treball col•lectiu del grup de dones de l'associació i la professora Elvira Narbón, que dirigix l’obra.  
  
El divendres, des de les 10 del matí, hi haurà una doble xarrada en el Casal Jove a càrrec de Marina Marroquí, dirigida als IES de la localitat. Marina és educadora social i presidenta de l'Associació Il·licitana Contra la Violència de Gènere, una entitat sense ànim de lucre que treballa per la prevenció i la superació de la violència de gènere de manera integral. Marroquí es va donar a conèixer en el programa “Salvados”, de Jordi Évole.  
  
A la vesprada, Marina participarà en el tercer aniversari de l'associació “Amigas Supervivientes”, un acte que es celebrarà a les 19.00h en el Centre Cívic del Port de Sagunt.  
  
Els actes continuen el dissabte a les 11.30h en el Centre Cívic amb una activitat organitzada per l'Àrea de Feminisme d'Esquerra Unida, una xarrada sobre noves masculinitats a càrrec de Carles Fons Poquet.  

*   [](http://www.facebook.com/sharer.php?u=https://aytosagunto.es/va/actualitat/comencen-els-actes-contra-la-violencia-masclista-a-sagunt-1/ "Facebook")
*   [](http://twitter.com/share?url=https://aytosagunto.es/va/actualitat/comencen-els-actes-contra-la-violencia-masclista-a-sagunt-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-els-actes-contra-la-violencia-masclista-a-sagunt-1/ "Linked In")
*   [](mailto:?body=https://aytosagunto.es/va/actualitat/comencen-els-actes-contra-la-violencia-masclista-a-sagunt-1/)